
ЯВАИГЯЛЬ 


БОЛЬШЕВИКОКС ПЯШКОДЕМС 
ТРУДОВОЙ РЕЗЕРВАНЬ 
СОЭДАННЯТЬ КОЛГА УКАТЬ 


Ноябрть 10-це. шистонза сяво- 
мок 25-це шинцты молемс йота: 
фневи Ремесленнай, Железнодо- 
рожнай Училищатненди и ФЗО 
школатненди тонафниень примама. 
Нят школатне и училищатне эрь 
кизоня кармайхть аноклама минь 
социалистическяй промышленнос- 
теньконди 800 тьожяньцта сявомок 
и 1 миллиончка сд квалифициро- 
ваннай рабочай. Аф\ стак синь 
пуроптомаснон колга СССР-нь 
Верховнай Советть Президиумовц 
Указонц и тейс̧т призывть колга 
СССР-нь СНК-ть постановлениянц 
сембе советскяй, тяка лувксса и 
Мордовниянь од ломаттне, васьф: 
тезь оцю удовлетворения мархта, 


Коса ули иля тяфтама государ- 
ства, кода минь социалистическяй 
коса-ба прави- 
тельствась тяшкава` заботяль эсь 
касыкс поколениянц колга? 


Капиталистическяй странава, коса 
аф аньцек одломаттне, нои оцюфне- 
вок аф сембе мушендыхть эстиест 
тев. Нюрьксихть, эрь шиня фаб- 
рикань и заводонь ортатнень ин- 
голе, учсемок, а пади киньге пань- 
цазь, да мовь примасамазь васто- 
зонза. ора 


Йотась сембоц аф лама пинге, 
кода лиссь светс государствать 
трудовой резерванзон колга 
СССР-нь Верховнай Советть Пре- 
зидиумонц Указоц, но подборть 
коряс комиссиятнень лемс полу- 
чафт ни лама заявленият. Сире 
Шайговань районца райсоветть 
исполкомонц лемс максф 70 заяв- 
ления, коса юношатне эняльдихть 
кучемс синь трудовой. школатнен- 
ди тонафнема. 


—„Ули оцю мялезе. тонафнемс 
ремесленнай училищаса,--сьормады 
Ковылкинань райсоветть исполко- 
монцты „Красная Пресня“ совхоз- 
ста Вася Тренкинць, —йоран арамс 
токарькс. И кда примасамазь, кар- 
ман тонафнема авьцек отличнай- 
ста!“ 


Тяфтама заявленияда 
максф 40-да лама, 


районца 


Сембоц тя кизоня Железнодорож- 
най училищав, конац пуропневи 
Рузаевкань ФЗУ -ть базаса и Фаб- 
рично - Заводской Обучениянь 
школав, конац пуропневи Саровс- 
кяй машиностроительнай заводса 
ФЗУ-ть базаса,—эряви призвать 
700 подростка. Улель ба 
оцю эльбятьксокс арьсемс, бта 
комсомольскяй организациятненди 
тяда меле тянь коряс аш мезе 
тиендемска. 


Комсомольскяй организациятне 
обязатт мумс желающайхнень, 
азондомс тейст мзярда и коса ра- 
ботай комиссиясь. Пяк важнай, 
кда комсомольскяй организацият- 
не тяникиге кярьмодельхть лиш- 
най оборудованиянь и инвентарень 
вешема, штоба максомс синь Ре- 
месленнай, Железнодорожнай Учи. 
лищатненди и ФЗО школатненди, 
: 25 


Аш сомнения, што Мордовиянь 
комсомолсь партийнай организа- 
циять руководстванц ала тя по- 
четнай тевть пяшкодьсы честь 
мархта. 


7 Сенбе ияеторонв прожетарияене, пуроиоди шаре! 


ЛИСЕНДИ ҮШ-це КИЗОСЬ 


ВЛКСМ-нь Мордовскяй 
обкомть и Саранскяйнь 
горкомть газетасна 
Х ХХ ЗА ХА ХХ ХААА ХА ДААА Я 
Адрессь: г. Саранск, Советская ул., 
Дом печати, Телефон № 1—60, 


ПИТНЕЦ 5 тр. 


Рисункась Барковть и Лисевичть. 


ПРЕДОКТЯБРЬСКЯ 


Саттама нинге сядонга. оцю сатфкст 


Ковылкинскяй железнодорож- 
най 43-це `№- средняй чаколань 
комсомольскяй организациясь эсь 
отчетно-выборнай собраниясонза 
монь кочкамань комитетонь сек- 
ретарькс. Видеста азомс, кода ком- 
сомольскяй работница, мон нинге 
ряк одан. Тянкса, прянь апак 
шнафтт, тяряфца азондомс мезе 
минь сатоме отчетно-выборнай 
собранияда меле. 


Осуждандамок комсомольскяй 
работань сире методонь практи: 
кать, минь, васендакиге, обстоя= 


тельна проработандаськ ВЛКСМ-нь 
ЦК-ть ХІ-це пленумонц решениян- 
зон, конатнень коряс сембе вийса 
вяттяма эсь организациясонк пе: 
рестройкань оцю работа. 

Комитетонь члеттнень йоткса 
обязанносттнень распределинда: 
мода меле, минь васендакиге шарф- 
томе тонафнемань кизефкста баш- 
ка оцю мяль пионерскяй органи: 
зациять работанц цебярьгофто- 
манц шири. Пионеронь сембе 13 
отряттненди руководителькс ке- 
мокстаме лучшай, сембе ширде 
проверяф комсомолецт. 

Пяонерскяй активонь кочкама со- 
браниясь йотась исключительнай 
активностьса. Оргавизовандафоль 
пиоверхвень и школьникнень эсь 
йоткстост художественнай самоде: 
ятельностень выступленият, ко- 
нат йотасть оцю успех мархта. 

Максомок оцю политическяй 
значения предоктябрьскяй социа- 
листическяй соревнованияти, минь 
тя кизефксть перьф оргавизован- 
даме кели обсуждения комсомоль- 
скяй собранияса, класснень и 
пионерскяй отряттнень эса и каж- 
най учащайсь, сявомок эсь лан- 
гозонза конкретнай обязательст- 
ват, вятихть упорнай тюрема от- 
личнайста и цебярьста тонафне- 
мать инкса, 

Кочкамок комсомольскяй орга: 
низацияста лучшай общественник- 
нень-активисттнень и кемокстамок 
синь школьнай самодеятельнай и 
добровольнай кружокненди, няе- 


виста вишкомсь работась Осо- 


бенва:цебярьста .ладяф. работась 


хоровой, стирнянь физкультурнай, 
и струннай оркестрань кру- 
жокнень эса. Нят кружокне 
выступандакшнесть и райцентрань 
общественностть инголе, и радио 
вельденге, и призывной пунктса 
призывникнень инголевок и ст. 
тов. Вятеви вишке аноклама ра- 
бота Октябрьскяй революциять 
23-це годовщинанц празднованда- 
манцты. 

Аф кальдявста ладяф комсомо: 
лецнень йоткса самостоятельнай - 
ста политическяй уровентть касф- 
томацка. Организацияса сембоц 
57 комсомолец. Сембе синь це- 
бярьста тонафнихть школаса, а 
отличнайста тонафни комсомолец- 
не лездыхть тонафнемаса отстаю- 
щайхненди. 50 комсомолец то- 
нафнесазь „ВКП(б)-ть историянц 
Краткай курсонц“, Сянь инкса, 
штоба разрешандамс аф шарькко- 
девикс кизефкснень партиять ис- 
ториянц тонафнемаса, минь тиень- 
тяма дискуссият, беседат, теоре- 
тическяй конференцият, конат: 
нень эса полафнетяма тонафне- 
мань опыт оньконь. 

Тяфта, вапример, йотафтф дис- 
куссия Ш-це разделть коряс 10-це 
и 9-це класснень эса, конат йотасть 
пяк активнайста и живойста. 

Отчетно-выборнай собранияда 
меле йотафтфт 4 собраният, ко- 
натнень эса инь оцю мяль шарф: 
неф тячиень шинь кизефкснень— 
ВЛКСМ-нь ЦК-ть Хі-це плену: 
монц решениянзон коряс работать 
одукс тиеманц лангс. 

Мон азан вал, што минь ор: 
ганизацияньке, вятемок социа: 
листическяй соревнования и то: 
нафнемаса и художественнай са- 
модеятельностть вишкоптемаса, 
саты нингя сяда оцю сатфкст. 


3. БАШУЕВА, 
Ковылкинскяй Ж. Д. 43-це № 
школань ВЛКСМ-нь комитетть 


секретарец, 


октябрть а 


25-це шчетонза 1940 кизоня | 
ПЯДЕНЦЯ 


бы С) № 00) 


ЛИСЕНДИ КОВТИ 12-ксть 


(ТАСС). 


Й СОРЕВНОВАНИЯСЬ 


УЧЕНИКНЕ СУВАСТЬ 
ПРЕДОКТЯБРЬСКЯЙ 
СОРЕВНОВАНИЯТИ 


Сире Шайговань средняй шко- 
лань ученикнень йоткса пяк келиста 
развернулся предоктябрьскяй со- 
циалистическяй соревнованиясь. 
Тяса эрь ученикть мялец фкя: 
достойнайста васьфтемс Великай 
Октябрьскяй Социалистическяй ре- 
волюциять ХХШ-це годовщинанц, 

Лама ученикт, кода Тарадаевсь, 
Багашкинць и лиятне тонафнемаса 


няфнихть аньцек отличнай ке- 
потькст. 
Тяда башка, школань ученик- 


нень йоткса йотафневи оцю рабо- 
та оборонно-физкультурнай зна- 
чокненди нормань максомаса. На- 
пример, школань физруксь Ко- 
ниськина ялгась ГТО-нь 1-це сту- 
пень значокти ученикнень кядь- 
ста примась ни лама нормат. 
ЧШколань самодеятельностсь 
праздвикти аноклай художествен- 
най и физкультурнай лама номерхт. 
Драмкружоксь аноклай спектакль. 
Школань ученикне и учительх- 
ие знаменательнай датать васьфть- 
сазь сембе ширде анокста 
Л. Храмов. 


Гюрихть переходящай знамять 
инкса 

Сузгярьгонь аф полнай средняй 
школань ученикне, сувамок пред- 
октябрьскяй социалистическяй со- 
ревнованияти, сявсть эсь ланго- 
зост конкретнай самообязательст- 
ват— васьфтемс Октябрьскяй Со- 
циалистическяй революциять 23-це 
годовщинанц отдичнайста и це- 


бярьста  тонафнемаса, образ- 
цовай дисциплинаса и раМерная 
поведенияса. е 


Ученикне эсь йотковаст, а тяф- 
тажа классь классть мархта, кемок- 
стасть социалистическяй соревво- 
ваниянь индивидузльнай договорхт. 

Ученикне оцю энтузиазмаса вя- 
тихть тюрема школьнай переходя- 
щай Якстерь знамять инкса. 

Лодырев. 

Рузаевскяй район, 


Свинаркатнень 


обязательствасна 

Торбеева. „Красноармеец“ сви- 
но-совхозонь свинаркатне произ- 
водственнай планть пяшкодемаса 
няфнихть трудонь производитель- 
ностень образцовай кепотькс. Синь 
эздост аф кржась кизаквалмонь 
производственнай планцнон пяш: 
кодезь ни вельф. 

Откормочнай фермань. свинар- 
кась Спирюгова Аннась планц ко- 
ря тя кизоня должен максомс 93 
центнер 94 килограмма привес. 
Работаса келиста применяндамок 
трудонь социалистическяй метот- 
тнень и лучшай животновоттнень 
_ опытснон, Спирюгова ялгась ки- 
заквалмонь планонц пяшкодезе 
вельф 9 ковонь пингста, и макссь 
111 центнер 35 килограмма. при: 
вес. 

Тякажа фермань свинаркась- 
ударницась Пакаева Александрась 
тяфтажа ударнайста тюри тувот- 
вень привесснон касфтомаснон ин: 
кса. Пакаева ялгась тя кизонь ок- 
тябрть 1-це шинцты привесть ко- 
ряс годовой планонц пяшкодезе 
рцтай 140 процентс. 

Совхозонь сембе свинаркатне, оцю 
воодушевленияса сувамок пред: 
октябрьскяй социалистическяй со: 
ревнованияти, эсь инголест путсть 
задача—Великай Октябрьскяй Со- 
циалистяческяй революциять 
ХХШ-це годовщинанцты пяшко- 
демс кизаквалмонь планть сембе 
ферматневь эзга. Синь эздост каж- 
найсь эсь лангозонза сявф обяза- 
тельстватнень честь мархта пяш- 
колемаснон инкса тюри пяк оцю 
вийса. Дм. Родин. 


Пионерхне тонафнихть 
революционнай морот 


Сире Маманя велень вачальнай 
школань `ученикне и пионерхне 
вятихть вишке аноклама работа 
Великай Октябрьскяй социалисти: 
ческяй революциять 23-це годов: 
щинанц васьфтеманцты. 

Общай школьнай собранияса, об- 
суждавдамок предоктябрьскяй со: 
циалистическяй · соревнованиять 
колга кизефксть, ученикве и пио- 
верхне макссть вал касфтомс успе- 
ваемостть и кемокстамс дисципли- 
нать школаса, 

Тяда башка пионерхне и пионер. 
катне аноклайхть лозункт и пла- 
катат школать наряжамс и тонаф- 
нихть демонстрациянди революци- 
оннай морот. 


ннн м —д_ди_——о—о_кЬкцкцкц_5оо——к—кок———к а —— 


С. Ачапкин. 
Рыбкинскяй район. 


--— 


о ионы 


КОМСОМОЛОНБ ВАЙГЯЛБ `7" 


Латвийскяй ССР-са 
СНИМКАСА: Велень од ломаттне весяласта йотафнесазь эсь свободнай пингснон; 


(Либавскяй уездсь). 


Фотось Ф. Кисловть (ТАСС). 


ТРЕВОЖНАЙ СИГНАЛ 


„КИМ“ колхозонь первичнай 
комсомольскяй организацияса каль- 
дявста ладяф массово-воспитатель- 
най работась. Ламоц комсомолец- 
не тячемс нинге производстваса 
авангарднай роль аф занцихть, а 
кой-коста нльне нарушандакшнихть 
производственнай, дисци: 
плинать еса; —познандакшнесазь 
работас, самовольна тушендыхть 
работаста и стак тов. Кой:конат 
комсомолецне, кода · Горькинць, 
салсихть колхознай имуществать 
эса. 25 комсомолецть эзда фкя- 
вок аф соревновандай. 

Оцю афсатыксокс первичнай 
организациять работаса ащи нинге 
ся, што комсомолецнень йоткса 
нинге тячемс апак кемокстак вну: 
трисоюзнай дисциплинась. Башка 
комсомолецне, кода Шукшин К. И., 
Кригин П. Ф. 8-нь и сяда ламонь ков 


ашезь панда членскяй взносснон. 
Комсомольскяй собранияс сембе 
комсомолецне вестенге аф сашен- 
дыхть. 13 и 16 комсомолецта лама 
фкявок собранияса аф эряй. И нят- 
вень эздӧнга ламось эрь собранияти 
познандакшнесазь частонь кувал- 
мос. 


Комсомолецнень инь ламосна 
политически зф грамотнайхть и 
аф работайхть эсь идейно поли- 
тическяй уровеньцнон кеподеманц 
лангса. 


Комсомольскяй комитетть секре- 
тарец Мухаев ялгась кадозе сем- 
бе работать эсь отям, а ВЛКСМ-нь 
Торбеевань райкомсь сонь рабо- 


танц шири аф шарфни кодамовок 
МЯЛЬ, 


Немов. 
Торбеевскяй район, 


Равнодушнай избач 


Потякш велеса од ломаньда лу- 
вондови аф кржа. Синь эздост 
кажвайть ули огромнай мялец кул- 
хцондомс интереснай лекция, док- 
лад, беседа, ваномс кино-картина. 

Кода содаф, нят сембе меропри- 
ятиятнень должен возглавить из- 
ба-читальнясь, но Потякш велеса 
тевсь ащи йофси аф тяфта.  Тяса 
изба-читальнясь, видеста азомс, 
воспитательнай работать эзда ащи 
бокса, а совь заведующайц Кем- 


| кинць тяфтама положениять лу- 
| вондсы нормальнай явлениякс. 


Виде, изба-читальнясь илядьге 
панчсеви, но сонь эсонза безобра- 
зияла башка мезевок аф няят. Тя- 
са и курендайхть, и шиньжармада 
ярхцайхть и стак тов. А избачсь 
Кемкинць безобразиятнень машф- 
томаснон вастс нльня пощряндак- 


шнесыне синь, 
Изба-читальняса ульсь гармошка, 


| но сонь Кемкинць юводозе. 


С. Сургаев.. 


Краснослободскяй район, 


119: (1771) № 


риппер 


‚ Англо-германскяй ғ войнась 


Германскяй армиянь· верховнай 
командованиять сводкаса пачфне- 
ви, што октябрть 22-це шистон- 
за и 23-це шинц карша веть гер- 
манскяй бомбардировщиконь сое- 
диневиятне Лондонть и англий- 
скяй иля ошнень атакаснон моль- 
фтезь. Оцю поврежденият кандсть 
Бирмингамса и Ковентриса важнай 
военнай завоттненди. Октябрть 
22-це шистонза неприятельскяй 
авиациясь Германскяй территори- 
ять лангс налетт ашезь тиенде, 

Рейтер агентствась пачфни, што 
октябрть 22-це шистонза герман- 
скяй дальнобойнай артиллериясь 
ляцендезе Дуверть районоац, 

Английскяй внутренняй тевонь 
и внутренняй безопасностень ми- 
нистерствась пачфни, што герман- 
скяй авиациять действиянза ок- 
тябрть 23-це шинц карша веть 
Англиять вельхксса ульсть сяда 
лафчт йотай веть коряс. Ущербсь, 
конац тиф бомбардировщикнень 
мархта, аф оцю, жертватнень 
лувкссна аф оцю. Английскяй 
авиациянь министерствась вятни 
подробностть авглийскяй авиа- 
циять налетонзонды, конат тиф- 
тельхть октябрть 22-це шинц кар- 
ша веть Гамбургть и Германиянь 
иля ошнень лангс. Рурскяй область- 
са ульсь атаковандаф нефтань 
чистендама заводсь. Фугаснай и 
зажигательнай бомбатне йорявсть 
апак лотксек кемонь минутань 
йотамс. Тя об“ектть зонаса тневсь 
14 пожар. (ТАСС). 


Румынияса Бекть арестовандамац 


Германскяй информационнай бю- 
рось пачфни, што Бухарестть ма- 
ласа арестовандаф бывшай поль- 
скяй иностраннай тевонь министрсь 
Бексь, конань кядьса ульсь фаль- 
шивай паспорт. Бекта башка тяф- 
тажа` арестававдафт Бухарестса 
бывшай польскяй миссиянь лама 
члетт. Синь обвиняют нефтянной 
райоттнень эса саботажень актонь 
анокламанкса. 

Арестть пингста Бексь макссь 
обязательства аф примосемс кода- 
мовок попыткат ворьгодемати. 
Но сон нарушил зсь валонц,:йо- 
рась автомашинаса тумс пунктть 
эзда, ковацащи Бухарестть маласа, 
и кадомс странать. Арестть пинг- 
ста Бексь вяфтсь фальшивай анг- 
лийскяй дипломатическяй паспорт, 
конац максфоль иля ломанень 
лемс. Но сяс мес тя изь лезда, 
сон йорась мянемс 1,5 миллион 
лей взятка вельде. (ТАСС). 


ии Е ААА. 


Религиять каршес 


Содамок сянь колга, што Бру- 
вось йофси атказась атречениять 
эзда, римскяй попсь Климент УШ 
тердсь виднейшай попонь чрезвы: 
чайнай собрания. Бруно цинзерса 
ковандафста пяк муцяфста арась 
синь’ инголест. Остаткада сонь 
ширденза вешсть, штоба сон ат- 
казәль эсь убеждениянзон эзда. 
Бруно ульсь вепоколебимай. Церь- 
кавсь арась вийфтемкс тя великай 
философть мужестванц синдемаса. 

Судсь лихць приговор Джорда- 
но Бруноть плхтамс тол:а живста. 
Кулхцондомок приговорть, сон 
шарфтсь судьятненди тяфтама вал 
мархта: 

— Оцю пелемаса тинь лифнетя- 
да приговор монь лангсон, чем 
мон кулхцонкшнеса тинь осужде- 
ниянтень. 

1600-це кизонь февральть 17:це 
шистонза Римонь Цветов пло- 
щадеса ульсь аноклаф костер. Му: 
цяф Брунось куцсь сонь лангозон- 


наукать тюремац 


тама, кяленц люпштазь клещаса. 
Мзярда костерсь серемсь, теенза 
кандсть распятия. Сон шарфтсь, 
йордась попнень лангс презритель- 
най сельмованфонц, и кулось, уле- 
мок увереннай, што сай векне 
пачфтесазь сонь эряфовь тевонц— 
религиять, церькавть, невежест- 
вать и мракобесиять каршес тю- 
реманц педа пес. 

Церковникнень аф сяда аф яро: 
стнай сопротивлениясна савсь 
кирьдемс итальянскяй замечатель- 
най математикти и астрономти 
Галилео Галилейти (1562—1642 ки.\ 

Сят пинкнень эзда, мзярда эрясь 
Галилейсь, попне исть мярьгонде 
верующайхненди занимандамс нау- 
каса, всякайкс ванцть синь мель: 
гаст, мучендакшнесть ученайхнень, 
конатнень работасна опроверган- 
дакшнезь библиять, природать 
колга религиознай рассужденият- 
нень. Галилей смелста и настой: 
чивайста выдвигал и обоснован: 


правотанцты од и од доказа: 
тельстватнень сянь колга, што мо- 
дась шаронды шить перьфке. 

25 кизоса Галилей арась профес: 
соркс. Сон азсь лама од взглятт 
механикать, физикать, математи: 
кать эса и тиендсь доказательства 
синь правильностьснон колга эсь 
собственнай наблюдениянзон и 
опытонзон вельде. Галилей васен- 
цекс водязе телескопть менельти, 
Тя аппаратть сон тиезе сонць. 


Церковникне няезь, кода Гали- 
леень од наукац кольфнесы рели- 
гиять. Ушедсть ученайть лангс на- 
падкатне. Церькавсь ся пингста 
Европаса ульсь сембода вии иэсь 
противниконзон мархта ашезь це- 
ремонендакшне. 1616-це кизоня Га- 
лилейть тердезь судс римскяй цер- 
ковнай судилищав, Казниндамань 
угроза ала мярьгсть теенза лот- 
кафтомс эсь учениянц колга про- 
пагандать. Сон макссь вал, но ся- 
кокс вишкопнезе исследованиять. 

Эста во главе Урбан УШ попть 
мархта римскяй духовенствась ре- 


за. Штоба сон афоль карма корх- | дакшнезень Коперниконь учениянь | шил машфтомс великай ученайть, 

70 кизоса Галилейть таргазь пытка 
алу, мучевдакшнезь допросса, 
рахсесть сонь лангсонза. Сондейн- 
за мярьгсть кочкамода кафицта 
фкять: или куломс костёр лангса 
или атказамс эсь учениянц о эзда. 

Мучендаф Галилейсь ульсь вы- 
нужденнай потамс эсь учениянц 
эзла „отречениясь“ тиевсь 1633-це 
кизонь июнть 25-це шистонза. Аще- 
мок плманжа лангса фкя панария- 
са, нежедемок евангелиять лангс, 
Галилей церькавса народонь тол- 
пать инголе лувозе инквизиторх- 
нень вельде сочиняндаф покоя: 
ниянь речть. 

Но, аф ваномок „отречениять“ 
лангс, Галилей мявь остатка шин- 
зонды молемс салава вятезень эсь 
научнай исканиянзон. Сонь меколь- 
день кизонь трудонза пяк лездсть 
Ньютонти всемирнай тяготениянь 
законть открытияса. 


(Полатксоц моли. Ушедксонц 
ванк 118-це №-ста). 

